El 23 d'octubre de 1937 passa a manar el XXI Cos d'Exèrcit (reserva al Nord de l'Ebre, entorn de Lleida). La contraofensiva rebel sobre Terol va fer que es desplacés amb la seva unitat al sector de Montalbán, servint d'enllaç entre l'Exèrcit de l'Est i l'Exèrcit de Llevant (8 de febrer de 1938). Quan en el mes de març s'inicia l'ofensiva rebel cap al mar, el XXI Cos de Perea serà l'únic que resistirà, fins que en veure's sobrepassat pels seus flancs hagué de retirar-se. En aquestes dates és ascendit a Tinent coronel per la seva brillant actuació al capdavant del XXI Cos enmig del desastre republicà a Aragó.